Ferrari opráši Schumacherovu éru. V Monze nasadí špeciálne farby z roku 1996

Ferrari chystá na domácu Veľkú cenu Talianska špeciálnu poctu Michaelovi Schumacherovi. Monoposty SF-26 Lewisa Hamiltona a Charla Leclerca majú v Monze dostať jednorazové lakovanie inšpirované sezónou 1996, keď Nemec odštartoval svoje pôsobenie v Maranelle a pred tifosi vybojoval pamätné víťazstvo.